Hvis du bruker dekkenet for å tørke hesten bør det sitte på helt til hesten er tørr. Et godt svettedekken bør trekke fukten ut, og vises som små dråper på oversiden av dekkenet. Tiden som trengs for at hesten slutter å svette varierer fra hest til hest. Det kommer også an på intensiteten på treningen og tykkelsen på hestens pels. Du kan derfor sjekke hvor tørr hesten er blitt ved å legge en hånd mellom dekkenet og hestens rygg. Hvis du vil unngå alt for mye vinterpels kan dekkenet beholdes på hele dagen fra september og utover, men du tar det selvsagt av når du trener hesten. På denne måten forhindrer du at hesten blir kald, og dermed minsker du også veksten av vinterpels. Ønsker du å bruke dekkenet hele dagen bør det ha gode brystspenner og kryssgjorder under magen.